Document ID: 31991R2230

NEUVOSTON ASETUS (ETY) N:o 2230/91,
annettu 17 päivänä kesäkuuta 1991,
"alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan muuttamisesta Espanjan ja Portugalin Euroopan yhteisöihin liittymisen johdosta tehdyn ETY-Israel-yhteistyöneuvoston päätöksen N:o 2/91 soveltamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
asetuksessa (ETY) N:o 4162/87(1) säädetään Espanjan ja Portugalin kauppaan Israelin kanssa 1 päivästä tammikuuta 1988 sovellettavasta menettelystä,
Espanjan ja Portugalin kauppaan Israelin kanssa sovellettavasta menettelystä EHTYn perustamissopimuksen soveltamisalaan kuuluvien tuotteiden osalta sekä päätösten 86/69/EHTY ja 87/456/EHTY(2) muuttamisesta 21 päivänä joulukuuta 1987 tehdyn neuvostossa kokoontuneiden jäsenvaltioiden hallitusten edustajien ja komission päätöksen 87/610/EHTY 1 artiklassa määrätään, että päätöstä 87/456/EHTY(3) on sovellettava Israelin kanssa käytävään kauppaan ja että tämän vuoksi Espanjan ja Portugalin liittymisen edellyttämiä, yhteistyöneuvoston tekemiä alkuperäsääntöjen muutoksia on sovellettava mainitussa päätöksessä tarkoitettuihin tuotteisiin,
"alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan 25 artiklan mukaisesti ETY-Israel-yhteistyöneuvosto on tehnyt päätöksen N:o 2/91 tämän pöytäkirjan muuttamisesta Espanjan ja Portugalin Euroopan yhteisöihin liittymisen huomioon ottamiseksi, ja
on varmistettava mainitun päätöksen täytäntöönpano yhteisössä,
ON ANTANUT TÄMÄN ASETUKSEN:
1 artikla
ETY-Israel-yhteistyöneuvoston päätöstä N:o 2/91 sovelletaan yhteisössä.
Päätöksen teksti on tämän asetuksen liitteenä.
2 artikla
Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 17 päivänä kesäkuuta 1991.

Labels: 3
10
18
5